หุ้นไทยภาคเช้าปิดลบ4.13จุด
เช้าวันนี้ดัชนีหุ้นไทยปิดที่ระดับ 1,411.19 จุด ลดลง 4.13 จุด หรือ 0.29% มูลค่าการซื้อขาย 21,027.41 ล้านบาท
8 ม.ค. 2556

เช้าวันนี้ดัชนีหุ้นไทยปิดที่ระดับ 1,411.19 จุด ลดลง 4.13 จุด หรือ 0.29% มูลค่าการซื้อขาย 21,027.41 ล้านบาท
ตลาดหุ้นไทยเช้าวันนี้(8 ม.ค.) ดัชนีแกว่งตัวกรอบแคบสลับกันในแดนบวกและลบ เนื่องจากขาดปัจจัยบวกใหม่ๆกระตุ้น ขณะที่การซื้อสุทธิของนักลงทุนต่างชาติมีผลหนุนตลาดน้อยลง หลังจากที่ซื้อสะสมหนักๆมาตั้งแต่ปลายปีที่แล้ว ส่งผลให้ดัชนีภาคเช้าปิดตลาดที่ระดับ 1,411.19 จุด ลดลง 4.13 จุด หรือ 0.29% มูลค่าการซื้อขาย 21,027.41 ล้านบาท
5 อันดับหุ้นที่มีมูลค่าการซื้อขายสูงสุด1. PTTEP ปิดที่ 164.50 บาท ลดลง 3 บาท หรือ 1.79% มูลค่าการซื้อขาย 918.91 ล้านบาท2. BJC ปิดที่ 65.50 บาท เพิ่มขึ้น 1.25 บาท หรือ 1.95% มูลค่าการซื้อขาย 914.41 ล้านบาท3. INTUCH ปิดที่ 67 บาท ราคาไม่เปลี่ยนแปลง มูลค่าการซื้อขาย 722.42 ล้านบาท4. UV ปิดที่ 11.40 บาท ลดลง 1.90 บาท หรือ 14.29% มูลค่าการซื้อขาย 548.07 ล้านบาท5. PTT ปิดที่ 332 บาท ลดลง 2 บาท หรือ 0.60% มูลค่าการซื้อขาย 547.02 ล้านบาท
บริษัทหลักทรัพย์(บล.)ฟิลลิป(ประเทศไทย) ระบุว่า ดัชนีหุ้นไทยแกว่งตัวกรอบแคบในแดนบวกและลบ เนื่องจากตลาดรอปัจจัยบวกใหม่ๆเข้ามากระตุ้น ขณะที่ปัจจัยแวดล้อมตลาดยั งไม่มีอะไรเปลี่ยนแปลงมากนักทำให้ดัชนีเคลื่อนไหวได้ไม่ไกล ส่วนการซื้อสุทธิของนักลงทุนต่างชาติส่งผลบวกต่อตลาดไม่มากแล้ว สำหรับกลยุทธ์การลงทุนระยะสั้นแนะนำเก็งกำไรหุ้นที่ยังปรับตัวเพิ่มขึ้นน้อยกว่าตลาดและหุ้นปันผลดีเป็นหลัก โดยให้แนวต้านที่ระดับ 1,421 จุด และ 1,428 จุด และแนวรับ 1,408 จุด และ 1,396 จุด